I. Осигурителни проценти и съотношения
	На реда за 01.01.2021г в меню ”Основни данни” -> ”Данни за осигуряване и облагане” ->  ”Осигурителни проценти  и съотношения” проверете (и евентуално коригирайте) процента за Фонд ТЗПБ – съгл. Приложение № 2 към чл. 14 от ЗБДОО за 2021г., съобразно вашата икономическа дейност. 
Автоматично се променят и минималния осигурителен доход на 650.00 лв, а минималният осигурителен доход за земеделските стопани се запазва 420.00лв.

II. Минимални осигурителни прагове
	Добавена е таблицата с Приложение № 1 към чл. 9, т. 1 от ЗБДОО за 2021г. В меню ”Основни данни” -> ”Данни за осигуряване и облагане” -> ”Минимални осигурителни прагове” трябва да добавите реда за 01.01.2021г., като в полето ”Номер” можете да избирате праговете за вашата основна икономическа дейност от тази таблица.
ВАЖНО От 01.01.2021г. има промяна в поредния номер на икономическите дейности (за стойностите по-големи от 60). Моля проверете и съответно коригирайте номера на вашата икономическа дейност. За фирмите с КИД от група 86 - Хуманно здравеопазване:
Програмата автоматично ще преномерира в „Номенклатура на професиите” полето „Номер на ИД” за професиите - медицинска сестра, акушерка, рехабилитатор,фелдшер и лаборант съобразно новия пореден номер в таблицата с праговете за 2021 година.

III.  Класификатори
	Промени по класификатор НКПД ( Заповед на министъра на труда и социалната политика № РД-01-105 от 23.12.2020 г.).
Промените се зареждат след приключване на м.Декември 2020г.

Напомняме!

1.	Програмата ще актуализира автоматично МРЗ от 01.01.2021 – 650.00 лв. Необходимо е да издадете допълнителни споразумения (ДС) за лицата, които имат основна заплата равна на МРЗ. В тази връзка напомняме, че програмата предлага  функция за автоматично генериране на такива ДС – в меню Персонал-> Документи ->Допълнително споразумение към трудов договор -> чрез бутона „малка стрелка надолу“ от навигатора.

2.	Самоосигуряващи се лица
След приключване на м.Декември 2020 програмата автоматично ще направи промени в Списъка на персонала за м.01 2021 в таблицата „Осигурителни параметри“ ( тази таблица се появава при стойност = 6 в поле „Тип на заплащане“):
-	Ще попълни сума 650.00 за осигурителен доход за социално и здравно осигуряване в случаите, когато тези полета са имали стойност 610.00;
-	Ще попълни сума 420.00 за осигурителен доход за социално и здравно осигуряване в случаите, когато тези полета са имали стойност 400.00;
-	Ще попълни поле „Доход за здравно осигуряване болнични“ със сумата 650.00лв, ако това поле е имало стойност 610.00 или по-висока и съответно с 420.00, ако това поле е имало стойност 400.00.

НОВО!!!
1. Промяна на чл.155, ал.2 КТ 
Намалява се от 8 на 4 месеца трудовия стаж за правото за ползване на полагаемия платен годишен отпуск.
Програмата при приключване на м.Декември вече ще начислява за следващата година полагаемия платен отпуск съобразно тези изисквания.
2. Промяна на чл.142, ал.3 КТ 
Периодът за сумирано изчисляване на работното време може да бъде от 1 до 4 месеца.
     3.  Съгласно § 4а. от ПЗР на Закона за мерките и действията по време на извънредното положение неплатеният отпуск по чл.160, ал.1 от КТ до 60 работни дни, ползван през 2021 г., се признава за трудов и осигурителен стаж.
4. Промяна във файловия формат за предаване на данни за Декларация Обр.1 за периоди след 31.12.2020г.